Nýjar götur á þremur þéttbýlisstöðum í Borgarbyggð Fljótlega koma til auglýsingar nýjar götur á þremur þéttbýlisstöðum í Borgarbyggð . Að sögn Sigurðar Páls Harðarsonar , forstöðumanns framkvæmdasviðs sveitarfélagsins hafa framkvæmdir nú þegar verið hafnar við grófvinnu í þremur götum á Hvanneyri sem auglýstar verða til úthlutunar fljótlega , þ.e. Arnarflöt , Hrafnaflöt og Lóuflöt . Þar hefur verið gengið til samninga við Jörfa . Í Borgarnesi er einnig verið að vinna við gatnagerð í Bjargslandi II . Þar hefur verið gengið til samninga við Borgarverk . Til úthlutunar núna verða Birkiklettur og Fjóluklettur . Einnig er verið að fara af stað með götu á Varmalandi . Á þessari stundu hafa framkvæmdir við hana ekki verið auglýstar .